b'\n_START_ARTICLE_\nPila Leclanch\xc3\xa9\n_START_PARAGRAPH_\nLa pila Leclanch\xc3\xa9 o cel\xc2\xb7la Leclanch\xc3\xa9 \xc3\xa9s una cel\xc2\xb7la electroqu\xc3\xadmica prim\xc3\xa0ria que va ser inventada i patentada per Georges Leclanch\xc3\xa9 el 1866. Contenia una dissoluci\xc3\xb3 conductora (electr\xc3\xb2lit) de clorur d\'amoni, un c\xc3\xa0tode (pol positiu) de carboni, un despolaritzador de di\xc3\xb2xid de mangan\xc3\xa8s i un \xc3\xa0node (terminal negatiu) de zinc. La pila Leclanch\xc3\xa9 era essencialment una versi\xc3\xb3 independent d\'una bateria de vas de terrissa porosa, i el seu disseny va ser bastant copiat. La qu\xc3\xadmica d\'aquesta pila va ser, m\xc3\xa9s tard, adaptada amb \xc3\xa8xit per a la fabricaci\xc3\xb3 de piles seques.\n_START_SECTION_\nConstrucci\xc3\xb3\n_START_PARAGRAPH_\nEl disseny original d\'aquesta cel\xc2\xb7la feia servir un atuell por\xc3\xb3s. Aix\xc3\xb2 li proporcionava una resist\xc3\xa8ncia interna relativament alta i es van fer diverses modificacions per reduir-la. Aquestes modificacions inclouen la "cel\xc2\xb7la de blocs d\'aglomerat" i la "cel\xc2\xb7la de tela de sac".\n_START_SECTION_\nCel\xc2\xb7la de vas por\xc3\xb3s\n_START_PARAGRAPH_\nA la cel\xc2\xb7la Leclanch\xc3\xa9 original, el despolaritzador, fet de di\xc3\xb2xid de mangan\xc3\xa8s atape\xc3\xaft, estava empaquetat dins d\'un vas por\xc3\xb3s, i una barra de carboni s\'introdu\xc3\xafa en el centre perqu\xc3\xa8 actu\xc3\xa9s com c\xc3\xa0tode. L\'\xc3\xa0node, que era una barra de zinc, estava submergit juntament amb el vas anterior en una dissoluci\xc3\xb3 de clorur d\'amoni. La dissoluci\xc3\xb3 l\xc3\xadquida actuava com l\'electr\xc3\xb2lit, que penetrava a trav\xc3\xa9s del vas por\xc3\xb3s per fer contacte amb el c\xc3\xa0tode.\n_START_SECTION_\nCel\xc2\xb7la de blocs d\'aglomerat\n_START_PARAGRAPH_\nEl 1871, Leclanch\xc3\xa9 va prescindir del vas porosa i la va reempla\xc3\xa7ar per un parell de "blocs d\'aglomerat", adjunts a la placa de carboni per bandes de goma. Aquests blocs estaven fets d\'una barreja de di\xc3\xb2xid de mangan\xc3\xa8s amb aglutinants i pressionant la barreja en els motlles.\n_START_SECTION_\nCel\xc2\xb7la de sac\n_START_PARAGRAPH_\nAquesta cel\xc2\xb7la de vas porosa va ser reempla\xc3\xa7ada per un embolcall de tela de sac o arpillera. A m\xc3\xa9s, la barra de zinc va ser substitu\xc3\xafda per un cilindre de zinc per aconseguir una major \xc3\xa0rea superficial. Tenia una menor resist\xc3\xa8ncia interna que qualsevol dels anteriors (atuell porosa i blocs d\'aglomerat).\n_START_SECTION_\nAplicacions\n_START_PARAGRAPH_\nLa for\xc3\xa7a electromotriu (fem) produ\xc3\xafda per una cel\xc2\xb7la Leclanch\xc3\xa9 est\xc3\xa0 al voltant d\'1,5 volts amb una resist\xc3\xa8ncia de diversos ohms, quan es fa servir el disseny original amb vas por\xc3\xb3s. Es va aplicar molt extensament en els comen\xc3\xa7aments de la telegrafia, per a aplicacions de senyalitzaci\xc3\xb3, timbres el\xc3\xa8ctrics i altres usos similars en els quals era necess\xc3\xa0ria un corrent intermitent i era desitjable que la bateria requer\xc3\xads poc manteniment._NEWLINE_La pila Leclanch\xc3\xa9 (o cel humida com tamb\xc3\xa9 se l\'anomena) va ser la precursora de la moderna pila seca de zinc-carboni.'